Chris O'Neill tar ansvar for skattegjelden
I et intervju med den svenske avisen Aftonbladet tar O'Neill nå ansvar for skattegjelden: – Jeg, og jeg alene, tar det fulle ansvaret for de sene betalingene av eiendomsskatt, sier han til avisen.Tidligere i uken skrev det tyske ukebladet Bunte at prinsesse Madeleine og Chris O'Neill ikke hadde betalt eiendomsskatt for leiligheten som de kjøpte i New York i 2013. Paret har selv bodd i en utleieleilighet, men Chris O'Neill og prinsessen eier en mindre leilighet i den samme boligen. Det er denne leiligheten som paret ikke har betalt eiendomsskatt for. Det tyske ukebladet skrev videre at O'Neill også skyldte 244.000 kroner i eiendomsskatt for et sommerhus i Florida. Fordi dette er private investeringer innebærer det også prinsessen skylder halvparten av summen. Talsperson for amerikanske skattemyndighetene, Geoffrey Gloak, bekreftet dette, og fortalte den svenske avisen Expressen at det 8. desember ble utstedt en «warrant». – En «warrant» er en dom som gjør et individs finansielle eiendeler til en panterett. Det gjør at vi kan ta eiendommer og legge beslag på inntekt, sier Gloak i en e-post til den svenske avisen.I en uttalelse på det svenske hoffets hjemmeside avviste derimot O'Neill at han skyldte penger: – Selvsagt følger jeg alle skattebestemmelser. Min eiendomsskatt håndteres av et ombud og er nå regulert. 14 januar 2015 opphevet skatte- og finansavdelingen i delstaten New York et tidligere skattekrav, etter at de fastslo at det var blitt gjort en feil. Opplysningene om min eiendomsskatt i dagens media stemmer ikke, skrev han i uttalelsen. Den private skattegjelden forteller O'Neill nå at skyldtes en feil hos skattemyndighetene: – 14. januar, ni dager før artikkelen ble publisert i det tyske magasinet Bunte, innrømmet skattemyndighetene at de hadde gjort en feil og trakk «the warrant», sier han til Aftonbladet. Skattegjelden på huset i Florida sier O'Neill nå at er betalt. – Den skulle vært betalt 1. juni 2014, men det ble ikke gjort. Det ble ikke sendt ut noen purring, og det ble heller ikke krevd noe gebyr som jeg kjenner til. Den forfalte skatten er nå betalt, sier han.Aftonbladet konfronterte O'Neill med at den svenske avisen Expressen lørdag skrev at denne gjelden ikke var betalt. Da svarte han følgende: – Den er betalt, men det kan ta mellom syv og ti dager før betalingen går gjennom. Jeg har også gjort en separat innbetaling slik at skatt er betalt for sommerhuset frem til 1. april 2016, sier han. Også eiendomsskatten på leiligheten i New York skal være betalt nå, ifølge O'Neill, som påtar seg fullt ansvar for de forsinkede betalingene. – Min familie og jeg benytter oss av en revisor og en av advokat som skal gi oss råd om eiendommene og forretningene vi eier, men vi må også ta oss av visse administrative oppgaver selv. Derfor er det jeg, og jeg alene som er ansvarlig for å betale alle regninger og eiendomsskatt. Jeg tar det fulle ansvaret for de sene betalingene, sier han til avisen.Til Aftonbladet forteller O'Neill også at han er blitt utsatt for identitetstyveri. – Det er snakk om tolv tilfeller av identitetstyveri fra februar 2014 og fremover, sier han til avisen. Det skal ha vært i forbindelse med samtalene med skattemyndighetene om reguleringen av eiendomsskatten at han fant ut at hans personlige data hadde blitt stjålet. – Det er også en av årsakene til at vi hadde problemer med å kommunisere effektivt i med skattemyndighetene i New York om min skatt, sier han til Aftonbladet.
Prinsesse Madeleines ektemann Chris O'Neill har skapt overskrifter den siste uken for å skylde flere hundre tusen kroner i skatt.